Slymvliese in mond | Health24
Posted by: Zel | 2007/07/18
Slymvliese in mond
My ma (55jr) kla dat die slymvliese in haar mond heeltemal los kom. Dit "skif" wil ek amper sê. Sy het vandag vir my gewys dat sy dit sommer maklik met haar vinger aan die binnekant van haar wange kan uithaal. Dit is nou 'n paar weke so. Al wat ek weet is dat sy onder geweldige spanning verkeer agv haar ma wat sterwend is. Het sy 'n tekort aan iets?
Ek sal voorstel dat jou Ma 'n dokter sien om te bepaal of die skif nie dalk 'n infeksie van kandida is nie. Behandeling daarvoor is eenvoudig, nl. Daktarin Orale Jel of Micostatyn Druppels. Sy moet dan ook haar Vitamien B Kompleks, sowel as Vitamien C en Yster inname aanvul.